GiliGold/VAD_KnessetCorpus huggingface dataset:
יסמין פרידמן:
לרוב זה בא לידי ביטוי ביום חופשה, לא?
עמית הלוי:
ברור לי שהשמיעה שלי טובה
עמית הלוי:
 אני שואל שוב, ואני מבקש שתענה
עמית הלוי:
 גם לנו יש אחריות
עמית הלוי:
 צודק חבר הכנסת שירי, שצריך לדקדק במילים
עמית הלוי:
 אני שואל שוב, האם העובדים הכפופים לעורך הדין פונו, או העובדים הכפופים לעורך הדין לימון, יכולים בעת מצוקה רפואית שלהם לתרום להם כסף, כן או לא?
אורן פונו:
כל עובדי המדינה, דרך המשרד, בהתאם לכללים שנקבעו שצריך לעבור אישור של המשרד והוועדה המיוחדת
עמית הלוי:
רגע, איזו ועדה? תקריא לנו, בבקשה, את הסעיף הזה
עמית הלוי:
 איזו ועדה? שנדע
עמית הלוי:
 נציג משרד הפנים הקריא לנו והבנתי
נאור שירי:
אני מציע שבדיון הבא פשוט ישלחו את הטפסים הרלוונטיים
עמית הלוי:
 אל תנהל את הוועדה, בבקשה
נאור שירי:
אני לא מנהל, זאת הייתה הצעה
נאור שירי:
 אם הייתי מנהל, תאמין לי תוך ארבע דקות, סיימנו את ההצעה פה
עמית הלוי:
קודם כול, אני מודה שאני מופתע מאוד מאוד
נאור שירי:
יכול להיות שיש משהו שלא הכרת?
יסמין פרידמן:
אז החוק מיותר, קיים
יסמין פרידמן:
 זהו, החוק מיותר, אפשר לסגור את הבסטה
עמית הלוי:
יכול להיות שלעניין הרפואי באמת לא צריך
עמית הלוי:
 בואו נדבר
מטי צרפתי הרכבי:
גם לעניין המשפטי לא צריך כי יש ביטוח נושא משרה
עמית הלוי:
לא, הביטוח לא מכסה את הכול, וזה כל העניין
מטי צרפתי הרכבי:
נושאי משרה
עמית הלוי:
לא מכסה את הכול
מטי צרפתי הרכבי:
שמע, יש גבול
מטי צרפתי הרכבי:
 אתה נבחר ציבור
עמית הלוי:
מכסה 10%
מטי צרפתי הרכבי:
לא, ביטוח נושא משרה בעובדי ציבור
עמית הלוי:
מכיוון שחבר הכנסת שירי שאל אם קראתי, ובכן, אני קראתי את חוות הדעת הזאת
נאור שירי:
אני לא שאלתי אם קראת
נאור שירי:
 תקשיב, עמית, לא שאלתי אם קראת
עמית הלוי:
קראתי את חוות הדעת הזאת
יוראי להב-הרצנו:
אי-אפשר להתנהל ככה בוועדה
עמית הלוי:
אני מסכים, אני מסכים
נאור שירי:
אבל לא שאלתי אם קראת
נאור שירי:
 מי שאל אם קראת? אמרתי שגם חוזר מנכ"ל משרד הפנים וגם התקשי"ר הזה – אני אשמח שהם יישלחו לכל חברי הוועדה
עמית הלוי:
אל תפריע לי, בבקשה
נאור שירי:
אני אפריע, ברור שאני אפריע כי אני גם רוצה לראות
עמית הלוי:
אל תפריע
עמית הלוי:
 הקראת היטב את סעיף 5 שאומר שאדם לא יכול להתרים
עמית הלוי:
 עכשיו אתה אומר שלטיפול רפואי אדם כן יכול להתרים, אבל אתה אומר שיש הליך של אישור
עמית הלוי:
 מה האישור שדרוש היום כדי שעובדים על עורך הדין פונו יוכלו לתרום לו, חס ושלום, במקרה של מצוקה, חס ושלום?
נאור שירי:
תגיד, מה הסיפור? למה?
עמית הלוי:
הרי זאת פצצה, ואת מבינה שזאת פצצה
עמית הלוי:
 זה הדבר הראשון שהייתם צריכים לומר
עמית הלוי:
 לומר: עמית הלוי, אתה דואג לבריאותם של עובדי הציבור ונבחרי הציבור, כמו שמטי כאן דואגת ואומרת שיש להם אפשרות, וכמו שנעמה לזימי דואגת ואומרת שהייתה לה תביעה והיה ראוי לכסות את זה, או כמו שחברת הכנסת מיכאלי דואגת ואומרת שהמדינה תשפה או היועצת המשפטית
עמית הלוי:
 היה ראוי שתחסכו לי גם עבודה – הייתם חוסכים הרבה זמן – ותאמרו שבהליך רפואי יש פרוצדורה, וזה נכון לגבי 90 אלף עובדי המדינה
עמית הלוי:
 אולי נחיל אותה לגבי אחרים
עמית הלוי:
 אפשר לתרום אפילו מהכפופים, ואנחנו, בהתעקשות היועצת המשפטית – אגב, בצדק
עמית הלוי:
 גם אני הסכמתי לזה מייד – מנענו מהכפופים לתרום
עמית הלוי:
 ואתם אומרים שבהליך מסודר אפשר גם לתרום
עמית הלוי:
      אגב, אני מכבד את זה מאוד
עמית הלוי:
 אני חושב שבהליך רפואי יש מקום גם לזה
עמית הלוי:
 בכל זאת, ארבל לא סברה כך, בדיון לא סברנו כך והגבלנו
עמית הלוי:
 אז אם יש דבר כזה, הדבר הראשון שהייעוץ המשפטי לממשלה שמתייחס לחוק, היה צריך לומר - - -
נאור שירי:
תסתכל, שלח לך הפרופ' דניאל הרשקוביץ, נציב שירות המדינה את חוות הדעת
נאור שירי:
 את מי אתה מאשים? אתה המחוקק, ואתה מאשים את הייעוץ המשפטי לממשלה? היה ראוי? אתה נוזף בהם שהם היו אומרים לך, במקום שאתה אולי היית עושה שיעורי בית
עמית הלוי:
אני מזכיר את עורך הדין פונו
נאור שירי:
אתה מזכיר אותו בכל פעם
עמית הלוי:
זה לא אישי, כמובן
עמית הלוי:
 זה לא אישי לגביו
עמית הלוי:
 אני אומר בחצי חיוך, ואני אומר והוא יודע שאין לי שום דבר נגדו, להפך
עמית הלוי:
 הוא עובד מדינה מסור והכול בסדר
עמית הלוי:
 אני רק אומר שהיה ראוי, שאם כבר אתם עוסקים בחוות דעת מהסוג הזה, ואתם עמלים בה כל כך, משקיעים ובאים לפה שלוש פעמים – אם ידעת על זה, לפחות היית אומר לנו את זה
עמית הלוי:
 זה היה חוסך לנו
אורן פונו:
אני רוצה לומר שדיברנו עם היועץ המשפטי של הנציבות, וההבנה הייתה שהוא בדיוק יתייחס להיבטים של הנציבות ושל התקשי"ר
אורן פונו:
 לכן, כל אחד - - -
עמית הלוי:
 אגב, אתה בעד זה?
מטי צרפתי הרכבי:
אתה לא שואל את משרד הפנים, אתה גם לא תשאל אותו
נאור שירי:
למה הוא יכול להביע דעה? את נציג משרד הפנים אתה פוסל, ואין שום בעיה
נאור שירי:
 אתה אמרת שהוא לא יכול להביע דעה
עמית הלוי:
 אמרתי שהוא היחיד שהתייחס ברצינות
עמית הלוי:
 נציג משרד המשפטים, מחובתו לכל הצעת חוק – אולי אתה לא מכיר, לא היית בממשלה
נאור שירי:
אני לא מכיר? אתה לא הכרת בכלל את תקשי"ר שירות המדינה שעליו אתה מדבר
נאור שירי:
 אני לא מכיר?
עמית הלוי:
בכל פעם שמתכנסת ועדת שרים לחקיקה, יש חוות דעת של ייעוץ וחקיקה, לא ככה, עורך הדין פונו? תמיד יש חוות דעת שלכם
נאור שירי:
אתם אף פעם לא מתחשבים בה
נאור שירי:
 לישיבת הממשלה הראשונה הגדלתם ולא הזמנתם את היועץ המשפטי לממשלה
נאור שירי:
 עכשיו אתה פתאום מאשים אותם שהם לא אמרו לך? תחליט, או שאתה איתם או שאתה נגדם
נאור שירי:
 אי-אפשר שניהם
רון דול:
סעיף 8
רון דול:
1
רון דול:
4 א
רון דול:
 לא ירשה האחראי, מנהל יחידה או כל עובד אחר המופקד על סדרי עבודה, שאדם כלשהו, בין אם הוא עובד המדינה ובין אם לאו, יתרים עובד בין כתלי מוסד ממשלתי לטובת מפלגה, מוסדות צדקה או לאיזו מטרה שהיא, או להחתים אותו על התחייבות לתרום
רון דול:
      	ב
רון דול:
 הוראות פסקה זו אינן חלות על התרמה או התחייבות לתרומה בעד עובד המשרד או בן משפחתו, הזקוקים לטיפול רפואי, או עובד הזקוק לסיוע עקב מצוקה כלכלית קשה, ובלבד שההתרמה אושרה על ידי מנכ"ל המשרד או מנהל יחידת הסמך
מטי צרפתי הרכבי:
זאת אומרת, יש מנגנון
עמית הלוי:
כלומר, צריך אישור או של מנכ"ל המשרד או של יחידת העובד
עמית הלוי:
 מספיק אישור שלהם
עמית הלוי:
 סליחה, רוצים להבין
עמית הלוי:
 יש פה גם אזרחים שצופים ורוצים להבין מה המצב הסטטוטורי הקיים
עמית הלוי:
 אתה אומר כך, לגבי הליך רפואי – אגב, לא רק הליך רפואי אלא גם מצוקה כלכלית קשה
עמית הלוי:
 הזכרנו פה את המתבן של חבר הכנסת ברק
עמית הלוי:
 ברוך השם, יש לו ביטוח
אורנה ברביבאי:
שאלתי אותו אם הוא צריך סיוע, הוא אמר לי שהוא מסתדר
אורנה ברביבאי:
 שהוא לא צריך תרומות, הוא לא מושחת
אורנה ברביבאי:
 זה מה שהוא אמר
עמית הלוי:
למזלו, יש לו ביטוח
אורנה ברביבאי:
לא למזלו
אורנה ברביבאי:
 הוא השכיל לבטח את עצמו כמצופה מאדם אחראי
עמית הלוי:
ברוך השם
עמית הלוי:
 גם אלי הורוביץ, כשיצא מהמשפט, אמר: מזל שהיה לי כסף, אני לא רוצה לחשוב על מצב שלא היה לי כסף
עמית הלוי:
      גם ברפואי אמרנו שמה שכלול בביטוח, לא יהיה כלול
עמית הלוי:
 אתה אומר שעובד שנמצא במצוקה כלכלית קשה – אגב, זה מאוד מוסרי, ההוראה הזאת, ואני מאוד שמח עליה
עמית הלוי:
 אני מודה שאני שומע עליה וקורא אותה בפעם הראשונה
עמית הלוי:
 כתבתם שיש כלים, ולא פירטתם בחוות הדעת, אז טוב שאתה מפרט
עמית הלוי:
 כלומר, אם יש אישור מנכ"ל משרד כלשהו או מנהל יחידת סמך כלשהי, יוכלו גם עובדי המשרד לתרום, ואפילו להתרים
גיא דוד:
לא להתרים
גיא דוד:
 רק לתרום
עמית הלוי:
בסעיף א' כתוב לתרום ולהתרים
עמית הלוי:
 זה קצת מבלבל
עמית הלוי:
 אוקיי, רק לתרום לאותו עובד, על אף שהם קולגות ועל אף שהם כפופים לו
עמית הלוי:
 עורכת הדין ארבל, את הכרת את זה? טוב, קורה
עמית הלוי:
 לפעמים לא כולם מכירים
מטי צרפתי הרכבי:
לא עשיתם שיעורי בית כמו שצריך בהצעת החוק
עמית הלוי:
אנחנו משפרים, את רואה? נגיע לקריאה השנייה והשלישית, ונאור יהיה ספץ, דוקטור לסיוע במקרה קצה
נאור שירי:
במבוא לשחיתות שלטונית
מטי צרפתי הרכבי:
מוסר השכל, לרפואי יש וגם למשפטי יש
עמית הלוי:
אצלי במשרד יש שעון חול של חמש דקות
עמית הלוי:
 עכשיו, מכיוון שאתגרת אותנו, תסתכל באי-מייל שלך - - -
גיא דוד:
אני יכול להשלים?
עמית הלוי:
כן, ודאי, רק שנייה
עמית הלוי:
 מכיוון שהוא סופר את הדקות, ולא רצינו שהוא יתאמץ עד 64
עמית הלוי:
 עד 64 קשה להם לספור
עמית הלוי:
 אז הינה, יש לך כבר את חוות הדעת
עמית הלוי:
 שלחת להם את חוות הדעת? בטאבלטים יש לך, וכבר יישלח לך למייל
עמית הלוי:
 תעשה רענון
עמית הלוי:
 בכלל תעשה רענון, נאור, אבל גם תעשה רענון לטאבלט ותגלה את חוזר מנכ"ל ששלח לך נציג משרד הפנים
עמית הלוי:
 בבקשה, עורך הדין דול
גיא דוד:
ברשותך, אני אשלים
גיא דוד:
 אני ראש אגף המשמעת בנציבות שירות המדינה
גיא דוד:
 האגף שלנו מופקד על המשמעת וטוהר המידות של עובדי המדינה, ומכאן ההתייחסות שלנו
גיא דוד:
 ההתייחסות עוסקת בחלק של עובדי המדינה, ולא בנבחרי הציבור
גיא דוד:
 ההתייחסות שלי מתייחסת לעובדי המדינה ולא לנציגי הציבור, ולמעשה אנחנו מבקשים לא לכלול את עובדי המדינה בתיקון הזה
עמית הלוי:
מדוע?
גיא דוד:
אני יחידת תביעה שמעמידה לדין עובדי מדינה, ובמנגנון הזה חל אותו מנגנון של ענבל, של מתן ייצוג
גיא דוד:
 אני יכול להגיד שאני, מהצד של התביעה, לא נתקל במקרים שפונים אלינו נאשמים ומציגים שיש להם קושי בייצוג עם ענבל
גיא דוד:
 למעשה, מיטב עורכי הדין שמופיעים מולי באופן פרטי, כלולים גם ברשימה של ענבל
גיא דוד:
 יותר מזה, בחוק המשמעת יש אפשרות לייצוג על ידי עורך דין מתוך שירות המדינה, שלא בתשלום, אם אתה מקבל מעורך דין אחר שעובד בשירות המדינה
גיא דוד:
 המנגנון של ענבל מבחינתנו הוא מנגנון יעיל ופועל נכון, ובתוקף, ולא נתקלנו בצרכים אחרים
יסמין פרידמן:
אבל הוא לא מכליל ראש ממשלה, ופה הבעיה
גיא דוד:
אני מדבר רק על עובדי מדינה
עמית הלוי:
חברת הכנסת פרידמן, הוא אמר מראש שהוא מתייחס רק למה שבסמכותי
גיא דוד:
זה לא רק בסמכותי, זה תחום האחריות
עמית הלוי:
כן, התכוונתי לתחום האחריות
עמית הלוי:
 יש אצלכם מסלול אחר? כלומר, כמו במשטרה יש אפשרות גם לקבל תעריף?
גיא דוד:
כן, זה ענבל, זה אותו מנגנון
גיא דוד:
 התעריפים שלו, עד כמה שידוע לנו, מכסים את הצורך
עמית הלוי:
כמה אנשים השתמשו בשירות הזה של ענבל?
גיא דוד:
אני לא יודע להגיד כי לא אנחנו מפעילים
גיא דוד:
 ענבל מפעילים
עמית הלוי:
לא, כאלה שהגיעו אליך לדין משמעתי ב-2021
גיא דוד:
כמה אנשים עמדו לדין? כמה מהם פנו לענבל, אני לא יודע להגיד
עמית הלוי:
כמה פנו אליך, לא לענבל במשך שנה?
גיא דוד:
יש לנו כ-1,600 הליכים בשנה, מתוכם כ-120 תובענות בבית הדין
גיא דוד:
 זה סדר הגודל שמגיע לבית הדין, אבל יש אנשים שמקבלים סיוע מענבל כבר בתחילת חקירה
גיא דוד:
 בסביבות 250 חקירות בשנה, אלה סדרי הגודל
עמית הלוי:
ומי שרוצה ללכת לא במסלול של ענבל עובר דרכך?
גיא דוד:
לא, לא
גיא דוד:
 לא צריך לעבור דרכי בשום שלב
עמית הלוי:
כלומר, אין לך מושג לא פנו דרך ענבל
גיא דוד:
לא
גיא דוד:
 הפנייה היא לענבל, ובכל משרד יש ועדה משרדית שמטפלת בהכנת הפניות לענבל
גיא דוד:
 זה לא עובר דרכנו
עמית הלוי:
אני שואל שאלה פשוטה, טכנית
עמית הלוי:
 היא לא שאלה מהותית
עמית הלוי:
 אני שואל האם יש אנשים שלקחו מענבל את התעריפים, ולא לקחו את עורך הדין?
גיא דוד:
יש נאשמים שהולכים על המסלול של קבלת הסיוע הכספי של ענבל, ולא את עורך הדין של ענבל
עמית הלוי:
יש לך הערכה כמה כאלו יש?
גיא דוד:
אין לי מושג
גיא דוד:
 זאת שאלה שצריך להפנות לענבל
עמית הלוי:
 נציגת ענבל תהיה פה בדיון הבא ותיתן את כל הנתונים
עמית הלוי:
 בכל מקרה, אתה אומר שלגבי שירות רפואי אין צורך, נכון?
גיא דוד:
שירות רפואי, כמו שהציג עורך הדין דול - - -
עמית הלוי:
אין צורך בכלל כי יש אפשרות לתרום
עמית הלוי:
 עורך הדין דוד או עורך הדין דול, למה דווקא עובדי משרדו? ואם רוצים ממשרד אחר לתרום לו, למה שלא יוכלו? אתם מתנגדים? נניח שנשנה את התקשי"ר, נבקש מפרופ' הרשקוביץ לשנות את התקשי"ר כך שגם ממשרדים אחרים יוכלו לתרום
עמית הלוי:
 יש לך התנגדות לזה? לכאורה זה ההפך, כי מצד טוהר המידות - - -
גיא דוד:
התקשי"ר לא מונע
גיא דוד:
 כתוב עובדי משרד, ולא כתוב איזה משרד
עמית הלוי:
כל משרד
עמית הלוי:
 כלומר, כל שירות המדינה יכול לתרום
גיא דוד:
באישור המנכ"ל של המשרד הספציפי
עמית הלוי:
הבנתי, האישור הוא של המנכ"ל
גיא דוד:
אני לא מכיר שניסו להפעיל את זה אחרת
עמית הלוי:
אגב, זה קרה בעבר? זה קרה?
גיא דוד:
אני לא יודע להגיד
גיא דוד:
 אני רק אומר שבנוסף לזה, עובדי המדינה מאוגדים בהסתדרות, וגם שם יש מנגנונים
גיא דוד:
      אני מבקש לסיים את ההתייחסות לעניין טוהר המידות
גיא דוד:
 התפקיד של אגף המשמעת, כמובן תחת נציב שירות המדינה, הוא לשמור על דימוי השירות הציבורי ואמון הציבור בשירות המדינה
גיא דוד:
 למעשה, אחד התפקידים שלנו הוא לעסוק בתחום ההשעיות
גיא דוד:
 אנחנו משעים עובדי מדינה, לפעמים על רקע של פתיחה בחקירה או פתיחה בהליכים משמעתיים, כשהרקע לזה הוא הגנה על דימוי השירות הציבורי
גיא דוד:
 מתן תרומות בצורה חופשית ומחוץ לשירות המדינה, לדעתנו, ישפיע על הדימוי של השירות הציבורי ואמון הציבור בשירות המדינה
גיא דוד:
 למעשה, יפגע באינטרס ששירות המדינה מנסה לייצר
גיא דוד:
      צריך להזכיר שבשירות המדינה האיסור הוא לא על הימצאות בניגוד עניינים, הוא על חשש להימצאות בניגוד עניינים
גיא דוד:
 כלומר, גם יצירת החשש עולה כדי עבירת משמעת
עמית הלוי:
היום?
גיא דוד:
כן
גיא דוד:
 עבירת המשמעת כוללת הימצאות בחשש לניגוד עניינים
עמית הלוי:
כך זה היום?
גיא דוד:
כן, בניגוד לעבירת הפרת אמונים, שמדברת על ניגוד עניינים
עמית הלוי:
לך יש חברים, עורך הדין גיא דוד?
גיא דוד:
מה יש לי?
עמית הלוי:
לך יש חברים?
נאור שירי:
עוד פעם הדוגמאות הפרסונליות?
עמית הלוי:
אני שואל
נאור שירי:
די, תשחרר את האנשים – זה מחלות, זה חברים
מטי צרפתי הרכבי:
אדוני היושב-ראש, יש מנגנונים
עמית הלוי:
מה הכוונה? תסביר לי מה הכוונה לחשש מניגוד עניינים בעבירה
גיא דוד:
הדין המשמעתי אוסר על עובד המדינה להימצא במצב של חשש לניגוד עניינים
עמית הלוי:
למה הכוונה? אדם שיש לו חברים בעולם?
גיא דוד:
לא, אבל למשל אדם שיושב במכרז, ובו יש השפעה על מישהו שמקושר אליו בדרך כזאת או אחרת, קרוב משפחה וכדומה
עמית הלוי:
זה ניגוד עניינים ממש
גיא דוד:
למה? אולי הוא יצביע נגד המועמד שהוא חבר שלו? גם להימצא ולהצביע נגד זאת עבירת משמעת
עמית הלוי:
קודם כול, זה מדהים
עמית הלוי:
 תגיד לי, איפה מופיע העניין של חשש לניגוד עניינים כעבירת משמעת?
גיא דוד:
חוק המשמעת מדבר על התנהגות שאינה הולמת
עמית הלוי:
איפה מופיע חשש לניגוד עניינים?
גיא דוד:
אני מסביר
עמית הלוי:
אני אתן לך דוגמה, ואני רוצה לדעת אם זה ניגוד עניינים
עמית הלוי:
 נניח שהייתה ועדת איתור – עולה לי דוגמה בראש, אבל מכיוון שחבר הכנסת שירי מבקש, אני לא אזכיר פה דוגמאות אישיות – ונמצא בוועדת האיתור אדם שמכיר את אחד המועמדים, והוא אפילו חבר שלו
עמית הלוי:
 איך אומרים, לא יומיים ולא שלושה
עמית הלוי:
 האם זה עצמו עבירת משמעת?
גיא דוד:
יש לזה כללים וצריך להצהיר על ניגוד עניינים
עמית הלוי:
הוא לא הצהיר, הוא לא הצהיר
עמית הלוי:
 הוא בא לוועדת האיתור, והוא חבר טוב שלו
גיא דוד:
פונים למחלקה המתאימה במשרד המשפטים, ובודקים את זה
עמית הלוי:
איך אמר פה עורך הדין ארד? הוא חבר טוב שלו עוד מהצבא
עמית הלוי:
 שנים
גיא דוד:
אני מדבר על עובדי מדינה
עמית הלוי:
גם אני מדבר על עובדי מדינה
גיא דוד:
אני לא יודע אל איזו דוגמה ספציפית מדובר, ואני לא מתכוון להיכנס אליה
עמית הלוי:
לא, ברור שלא
גיא דוד:
אנחנו מעמידים לדין גם על הימצאות בחשש לניגוד עניינים
עמית הלוי:
באיזה תקשי"ר מופיע הדבר הזה?
גיא דוד:
חוק המשמעת קובע עבירות סל
גיא דוד:
 עבירת הסל המרכזית היא התנהגות שאינה הולמת עובד מדינה, והימצאות במצב הפוגע במשמעת בשירות המדינה
גיא דוד:
 פסיקת בית הדין למשמעת ובית המשפט המחוזי והעליון בנושא הזה, כוללת גם הימצאות במצב של חשש לניגוד עניינים כעבירת משמעת
עמית הלוי:
וואוו, וואוו
עמית הלוי:
 איזה פסק דין של מחוזי ועליון?
גיא דוד:
אני לא זוכר בעל פה להגיד שמות של פסקי דין
עמית הלוי:
אני אשמח שתשלח לוועדה את העניין הזה, מכיוון שאתה חורג פה מכללי ועדת אשר בעשרים צעדים
עמית הלוי:
 מוזר לי מאוד מה שאתה אומר, ונשמע לי בעייתי
גיא דוד:
חוק המשמעת קצת מחמיר יותר בעניינים האלה
עמית הלוי:
מצד שני, אם אתה אומר שזה הנוהג, אני אשלח לך בימים הקרובים, אני מקווה, רשימה של אנשים שרק מהאנשים הזיכרון האישי שלי היית אמור לקרוא להם
נאור שירי:
אתה תשיג שבעה, כי תמיד אתה לוקח שבעה-שמונה מקרים שאתה מכיר - - -
עמית הלוי:
	 זה מזעזע בעיניי, וסליחה שאני אומר
עמית הלוי:
 אני אומר לפרוטוקול שאני מזועזע מוסרית מהעובדה שמכיוון שכולנו אנשים שיש להם חברים ויש להם בני אדם, ההגדרה של חשש לניגוד עניינים היא הגדרה מופלגת
גיא דוד:
זה שיש חברים לא יוצר חשש לניגוד עניינים
אורנה ברביבאי:
למה אתה חושש? אתה בא לוועדת איתור ואומר: אני מכיר את האדם
עמית הלוי:
זה מעולה
עמית הלוי:
 זה נקרא ניגוד עניינים
גיא דוד:
אם מצהירים עליו מראש - - -
מטי צרפתי הרכבי:
כשאני הייתי יושבת-ראש ועדת תכנון ובנייה, בגלל חשש לניגוד עניינים, היו דיונים שלא השתתפתי בהם
עמית הלוי:
מה זה חשש? חשש זה ניגוד עניינים
מטי צרפתי הרכבי:
לא, זה לא ניגוד עניינים
עמית הלוי:
כשאת חותמת על מסמך ניגוד עניינים, מה זה אומר? מה את מצהירה שם, את יודעת?
מטי צרפתי הרכבי:
אני יודעת, אני חתמתי על הרבה
אורנה ברביבאי:
למה אתה מניח שאנחנו לא יודעים?
מטי צרפתי הרכבי:
כשהייתי יושבת-ראש ועדה לתכנון ובנייה, יש דיונים מאחר ואני מכירה באיזושהי היכרות, אני נמנעתי מלהיות בדיון בגלל חשש לניגוד עניינים
מטי צרפתי הרכבי:
 זה לא אומר שאני בניגוד עניינים, כי אף אחד לא יודע באמת מה הקשר
עמית הלוי:
אבל יש קשר, עזבי שלא יודעים
מטי צרפתי הרכבי:
יכולתי לקבל החלטה עניינית באותה מידה
עמית הלוי:
למה? את חברה שלהם
מטי צרפתי הרכבי:
אם לא הייתי יודעת שזה מר כהן, אלא היו אומרים לי שקוראים לו מר לוי, הייתי מקבלת איזושהי החלטה
מטי צרפתי הרכבי:
 עצם העובדה שהיה לי איזשהו ספק שמישהו יחשוב, לא כי חשבתי שאני - - -
אורנה ברביבאי:
הוא לא מכיר אנשים נורמטיביים כאלה
מטי צרפתי הרכבי:
אני הייתי בטוחה עם עצמי שאני לא אפעל, אבל רק בגלל החשש שמא, שמא, רק בגלל זה נמנעתי מהדיון, ולא בגלל שחששתי משיקול הדעת שלי
עמית הלוי:
איך את מגדירה ניגוד עניינים?
נאור שירי:
כמו שאפלטון הגדיר ניגוד עניינים, או סוקרטס
מטי צרפתי הרכבי:
החשש מנע ממני
עמית הלוי:
יעקב כפיר, שהצליח לשלוח תוך עשרים דקות את חוזר המנכ"ל של משרד המשפטים
יוראי להב-הרצנו:
שמישהו יעיר אותנו מחלום הבלהות הזה
יסמין פרידמן:
הייתי מציעה לקצר ולשאול מי תומך בך
נאור שירי:
רק הייתי שמח לשמוע האם לדעת משרד הפנים החוק הזה הוא פתח - - -
נאור שירי:
רגע, לא קיבלתי תשובה
עמית הלוי:
לא, לא, לא, לא
נאור שירי:
שאלתי גם אותו את השאלה הזאת, ואמרת שהוא לא יתייחס לכל המדיום
עמית הלוי:
אמרתי שהוא לא חייב לכל חרך
נאור שירי:
אבל הוא לא התייחס אפילו לאחד
נאור שירי:
 הוא לא התייחס לשאלה הבסיסית
עמית הלוי:
הוא התייחס גם לחרך שלא הזכרת, לחרך ושמו חשש
עמית הלוי:
 זה מופלג, ואנחנו נדון בזה
עמית הלוי:
 יעקב כפיר, בבקשה
עמית הלוי:
 אחריו חבר הכנסת הרצנו, ואחריו ארבל
גיא דוד:
- - - לעובדי המדינה בלבד, ומבחינתי זה משחית את עובדי המדינה
אורנה ברביבאי:
חשוב, משפט חשוב
אורנה ברביבאי:
 אפשר לחזור עליו גם, במקרה שהיושב-ראש לא שמע
עמית הלוי:
נציג משרד הפנים, רצית להשלים משהו?
נאור שירי:
גם אתה, אדוני נציג משרד הפנים, מחויב להגיד את המשפט הזה ואת דעתך
נאור שירי:
 אתה לא רק רשאי, אתה מחויב
עמית הלוי:
כן, כן, הוא נמצא פה
עמית הלוי:
 לא צריך ייצוג מחייב
עמית הלוי:
 הוא נמצא
יעקב שפי:
לשאלת חברת הכנסת מטי צרפתי הרכבי, הסדר הביטוח הוא לא תוספת לרף של השתתפות במימון הוצאות משפטיות
יעקב שפי:
 ההסדר הביטוחי הוא תחת הכללים של חוזר המנכ"ל
עמית הלוי:
לפי מה שאתה אומר, בכל הליך משפטי אי-אפשר יותר מ-50 אלף – ברשויות המקומיות זה המקסימום
יעקב שפי:
בהתאם להליך
עמית הלוי:
כן, בהתאם להליך
עמית הלוי:
 מאלף שקל עד 50 אלף, מחיר מקסימום
עמית הלוי:
 הביטוח פחות מזה, כלומר הוא לא יכול לעלות על זה
עמית הלוי:
 זה מה שאתה אומר
עמית הלוי:
 חבר הכנסת יוראי להב הרצנו, בבקשה
עמית הלוי:
 אחר כך ארבל, ואחר כך חבר הכנסת נאור שירי
נאור שירי:
מתי נשמע את הדעה שלך ואת התשובות שלך לייעוץ המשפטי?
עמית הלוי:
שלא יהיה לך חשש או ספק, אני אשמיע את דעתי
עמית הלוי:
 עדנה, את גם רוצה לדבר? בסדר
אורנה ברביבאי:
גם אני נרשמתי
יסמין פרידמן:
כולם נרשמו
יוראי להב-הרצנו:
אדוני יושב-הראש, ביום הראשון שלי בכנסת חשב הכנסת הגיע אלינו, ואמר לחברי הכנסת החדשים שלחברי כנסת אסור לקבל מתנות
יוראי להב-הרצנו:
 אסור לקבל מתנות
יוראי להב-הרצנו:
 זה נחרט אצלי, כי חלק מחברי הכנסת האחרים שאלו האם סיגרים נחשבים למתנות, האם שמפניות ורודות נחשבות למתנות
יוראי להב-הרצנו:
 התשובה שלו הייתה שחברי כנסת, נבחרי ציבור, לא רשאים לקבל מתנות
יוראי להב-הרצנו:
      אתם הולכים לחוקק חוק שאומר שלא רק שחברי כנסת יוכלו לקבל מתנות, הם יוכלו לגייס את המתנות מתוקף היותם חברי כנסת
יוראי להב-הרצנו:
 לא רק חברי כנסת, גם שרים, גם ראש ממשלה, גם עובדי ציבור
יוראי להב-הרצנו:
      יושבים פה נציגים נכבדים מהרבה מאוד רשויות ואומרים לך שיש מנגנונים שמסדירים מתן סיוע לעובדי מדינה ולנבחרי ציבור בנושאים בריאותיים, בנושאים משפטיים
יוראי להב-הרצנו:
 המנגנונים האלה קיימים, אבל מה? צריך לעבור דרך ועדה ציבורית בלתי תלויה, עצמאית, שהיא זאת שמסדירה את מתן המתנות
עמית הלוי:
אתה בעד זה? אל תאמר מתנות, זה סיוע
עמית הלוי:
 מתנות – מתנות נשמע כמו – לא מדברים כאן על מתנות
יוראי להב-הרצנו:
אני שואל את עצמי, חבר הכנסת הלוי, למה מקדמים את החוק הזה במהירות? בחופזה? בהליך מקוצר?
עמית הלוי:
כבר שלוש שעות אנחנו - - -
יוראי להב-הרצנו:
האם זה בגלל שנתניהו אמור להחזיר לבן דודו 270 אלף דולר בסוף החודש הבא? האם זה בגלל שנאספו לנתניהו כספים בשווי של כמעט 4 מיליון שקלים, וכרגע הוא לא יכול לגשת אליהם? האם זה בגלל שצריך לתפור חוק פרסונלי, מושחת, עבור ראש הממשלה ובני ביתו?     יושבים פה היועצים המשפטיים, נציגי משרדי הממשלה כולם, נציב שירות המדינה ואומרים לך שהחוק הזה מושחת, פותח פתח להשחתה של כל המגזר הציבורי, ואתה בשלך
יוראי להב-הרצנו:
      אני רוצה להגיד לך, עמית, בגלל שאני מעריך אותך – אמרתי את זה גם לחברת הכנסת ברביבאי ולחברת הכנסת הרכבי צרפתי וגם ליסמין – שיש לי בחילה מהחוק הזה
יוראי להב-הרצנו:
 בחילה פיזית
יוראי להב-הרצנו:
 הוא חוק מושחת, הוא פוגע פגיעה אנושה באמון הציבור, בשירות הציבורי, הוא פרסונלי ואסור שהוא יעבור
עמית הלוי:
חבר הכנסת הרצנו, התחלת את דבריך בזה שאתה בעד שיהיה שיפוי למדינה, אם הבנתי אותך נכון
עמית הלוי:
 אתה אומר שאתה בעד שיהיה שיפוי של המדינה במנגנונים מסוימים
עמית הלוי:
אני שואל ברצינות
עמית הלוי:
 אמרה פה מטי צרפתי, בצדק, ואמרו אחרים שהם בעד
עמית הלוי:
 גם חברת הכנסת מיכאלי אמרה ביושר, אבל היא פשוט לא אמרה: אני רוצה שהציבור ישלם את הכול
עמית הלוי:
 עולה ויינרוט מיליון שקל? שהמדינה תשלם את כל המיליון
עמית הלוי:
 אני שואל אותך מה דעתך, מכיוון שאנחנו רואים שיש מגבלות - - -
נאור שירי:
אני רק מציין עובדות של המציאות, שהם לא אמרו את זה
עמית הלוי:
תודה, תודה
נאור שירי:
 news flash למציאות
עמית הלוי:
אני יכול לדבר עם חבר הכנסת הרצנו, או גם זה אסור?
נאור שירי:
אתה לא יכול לדבר דברים שלא נאמרו
נאור שירי:
 מצטער
נאור שירי:
 דיי, אסור להסכים לזה
עמית הלוי:
יוראי, אני מניח ששמעת את הדברים
עמית הלוי:
 נציג משרד הפנים אמר כאן, שלגבי ראשי ערים, נציגי מועצת העיר ואחרים, היכולת שלהם לזכות לסיוע במצב משפטי, מאוד מאוד מוגבלת
נאור שירי:
לא, הוא לא אמר את זה
עמית הלוי:
נאור, אני מבקש לא להפריע לי
נאור שירי:
הוא לא אמר את זה
עמית הלוי:
היינו פה, אתה מוזמן לקרוא את הפרוטוקול
עמית הלוי:
 אגב, יש לך את חוות הדעת אצלך
עמית הלוי:
 תקרא אותה בינתיים
עמית הלוי:
 שלחנו לך אותה בעשרים דקות
נאור שירי:
קראתי
עמית הלוי:
קראת את הכול?
נאור שירי:
 לא אתם שלחתם, הוא שלח
נאור שירי:
 קצת צניעות
נאור שירי:
 קצת, צוות הוועדה, לא אתם
עמית הלוי:
אמרתי לך שאני רק עבד לכל העניין
עמית הלוי:
 היא שלחה, ביקשתי ממנה
נאור שירי:
אתה ממש מרים לי; אני עוצר
עמית הלוי:
יוראי, אתה צריך ללכת? בכל אופן, האירוע פה מוגבל ואם אתה בעד סיוע, לומר על חוק שבא לסייע שהוא מושחת – זה לא מתאים לך
עמית הלוי:
 אתה יכול לומר שאתה מציע דרכים אחרות, כמו שאמרה חברת הכנסת מיכאלי
עמית הלוי:
 אתה לא יכול לומר מושחת על מה שאתה בעצמך תומך בו
יסמין פרידמן:
עמית, מה נסגר איתך? אין פה בן אדם אחד שלא אמר לך שזה מושחת
יסמין פרידמן:
 רק יוראי אמר את זה? אין אחד שאמר שזה תקין
יסמין פרידמן:
 אחד אפילו
עמית הלוי:
מכיוון שכדאי להגיב לחוק עצמו ולא לדמיונות, ניתן לארבל להציג את החוק לפרטיו
יסמין פרידמן:
אני מדמיינת
יסמין פרידמן:
 אוקיי
יסמין פרידמן:
 זה פשוט הזוי מה שקורה פה
עמית הלוי:
אחריה זכות הדיבור לחבר הכנסת נאור שירי
עמית הלוי:
 אחריו, אם יהיה משה טור פז, בבקשה
עמית הלוי:
 אם לא, חבר הכנסת אלקין, אתה אחרי נאור שירי
עמית הלוי:
 בבקשה, ארבל
נאור שירי:
בתחילת הדיון הצגת, אדוני, את סדרי הדיון
עמית הלוי:
אל תפריע לה
נאור שירי:
לא הגיוני שאנחנו נעבור על כל סעיף לפני שהייתה לנו זכות דיבור
עמית הלוי:
לא אפשרת את סדרי הדיון
נאור שירי:
תעלה להצבעה, אני אאשר
נאור שירי:
 אתה נתת לי לפני
עמית הלוי:
 אחרי ארבל
נאור שירי:
אנחנו לא יכולים לעבור להקראה - - -
עמית הלוי:
לא, זאת לא הקראה
עמית הלוי:
 הקראה להצבעה תהיה בפעם הבאה, או מתי שזה יהיה
נאור שירי:
איזה הצבעה? למה אנחנו צריכים עכשיו הקראה?
עמית הלוי:
אני אסביר לך למה
עמית הלוי:
 כי גילינו בשני הדיונים האחרונים - - -
נאור שירי:
שמה? שהחוק שלך מיותר ולא עשית את עבודת הרקע הנדרשת? כן
אורנה ברביבאי:
רק שהוא מושחת
עמית הלוי:
שאתה מגיב לדברים שלא קיימים
עמית הלוי:
 לכן, כדאי שתקרא את החוק ותשמע אותו
אורנה ברביבאי:
למה אתה מזלזל? קראנו את החוק
עמית הלוי:
אני לא מזלזל
אורנה ברביבאי:
וקראנו גם את התיקונים, והוא עדיין מושחת
עמית הלוי:
בסדר גמור, זכותך לחשוב כך
עמית הלוי:
 בבקשה, עורכת הדין אסטרחן
ארבל אסטרחן:
הדברים שלי יהיו, כמובן, בהמשך לדברים שאמרה היועצת המשפטית לכנסת בעניין החשש לפגיעה בטוהר המידות
עמית הלוי:
מעירים לי מהנהלת הוועדה, שגם התקשי"ר הידוע בכינויו 42
עמית הלוי:
8 על שני סעיפיו (א) ו-(ב), שהזכיר עורך הדין דול, נמצא אצלכם בטאבלטים
עמית הלוי:
 אני בטוח שזה חידוש מרענן עבורכם
עמית הלוי:
 עבורי זה היה חידוש, גם עבור הייעוץ המשפטי לכנסת
עמית הלוי:
 אני אעדכן גם את שגית בעניין, מכיוון ששגית גם התבטאה פה בצורה מאוד מאוד מסוימת, וצריך לעדכן אותה
אורנה ברביבאי:
ברורה
עמית הלוי:
בצורה ברורה
נאור שירי:
אני אגיד לך, כולם נגד, רק מזוויות שונות
נאור שירי:
 כל אחד בתחום שלו הוא נגד
עמית הלוי:
לא, לעדכן אותה שזה המצב, ואולי היא תשנה את התקשי"ר?
נאור שירי:
היא לא תשנה את התקשי"ר
נאור שירי:
 היא לא יכולה לשנות את התקשי"ר
אורנה ברביבאי:
לא, היא תשנה את חוות דעתה מקצה לקצה
נאור שירי:
איך יועצת משפטית לכנסת משנה תקשי"ר?
עמית הלוי:
היא תציע
אורנה ברביבאי:
היא תאמר, שמה שהיא אמרה לפני שעה כמושחת לגמרי, בגלל התקשי"ר הוא מושחת מאוד מאוד מאוד
עמית הלוי:
עורך הדין פונו, בניגוד אליי, היה מתואם עם נציבות שירות המדינה והוא נתן להם להביע את זה
עמית הלוי:
 לכן, הוא לא התייחס לזה שהיום אפשר
עמית הלוי:
 אני לא ידעתי מי זה עורך הדין פונו, ולכן אני שמח שזה עלה כאן
נאור שירי:
מה? מה?
עמית הלוי:
אנחנו נתייחס להכול במכלול בהצעת החוק
עמית הלוי:
 או שנשלול את זה, או שנתיר את זה לכולם, לא רק לעובדי מדינה
עמית הלוי:
 אגב, באישור מנכ"ל
עמית הלוי:
 אולי באישור מנכ"ל זה רעיון טוב, ויוכלו לתרום לו גם אנשים מיחידות אחרות
עמית הלוי:
 עורכת הדין ארבל, בבקשה
ארבל אסטרחן:
אני אתייחס לפרטי ההצעה, והכול, כמובן, בהמשך לדברים שאמרה היועצת המשפטית לכנסת
ארבל אסטרחן:
 אני לא אחזור עליהם, אלא לחשש שהיא הציגה לפגיעה בטוהר המידות והסדרים שאינם שלמים בהצעה
יסמין פרידמן:
תודה
יסמין פרידמן:
 שמעת? אחר כך הוא יגיד שזה לא נאמר